इस प्रकार की और भी चीज़ें हैं. ‘कुछ ऊँट ऊँचा, कुछ पूँछ ऊँची, कुछ ऊँचे ऊँट की पूँछ ऊँची’ . भाषा का रिश्ता बोलने से ज़्यादा है इसीलिए माँ से बोल बोल कर जो भाषा सीखी वही मातृ-भाषा होती है. अपने अपने इलाक़े के हिसाब से हम सबके पास इस प्रकार की कोई न कोई चीज़ ज़रूर है जिससे हम अपनी ज़बान की परीक्षा तो लेते ही हैं साथ साथ मज़ा भी. अंग्रेज़ी में तो इसे Tongue twister (टंग ट्विस्टर) कहते हैं हिंदी में भला क्या कहते होंगे. आम बोलचाल की भाषा में अनुवाद किया जाए तो ‘जीभ अमेठुआ’ कह सकते हैं.